V  e n d i m
Nr.169, datë 30.3.2001

shpronësimin për interes publik, të pasurive të paluajtshme, që preken nga ndërtimi i segmentit rrugor korçë-kapshticë, në territorin e qarqeve të korçës dhe të devollit

Në mbështetje të nenit 100 të Kushtetutës dhe të pikës 1, të nenit 5 e të neneve 20 dhe 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”, me propozimin e Ministrit të Transportit, Këshilli i Ministrave

V E N D O S I:

1. Shpronësimin për interes publik, të pasurive të paluajtshme të pronarëve, që preken nga ndërtimi i segmentit rrugor Korçë-Kapshticë, në territorin e qarqeve të Korçës dhe të Devollit.
2. Shpronësimi bëhet në favor të Ministrisë së Transportit.
3.  Pronarët e pasurive të paluajtshme që shpronësohen, të kompesohen në vlerë të plotë, sipas masës së kompesimit përkatës, që paraqitet në tabelën që i bashkalidhet këtij vendimi, me sipërfaqe të përgjithshme 146 016 m² tokë arë, 35 295.5 m² tokë truall, 580 m² ndërtesë, 1 538 dru frutorë, 106 fidanë rrushi, 3 500 m² vreshtë, 845 dru të tjerë, shpenzime procedural, të vlerësuara në shumën e përgjithshme prej 214 302 000 (dyqindekatërmbëdhjetë milionë e treqindedy mijë) lekësh.
4. Fondi për kompesimin e pronarëve të shpronësuar, sipas pikës 3 të këtij vendimi, të përballohet nga buxheti shtetit, për vitin 2001, për Ministrinë e Transportit, në zërin “Shpronësime”.
5. Shpronësimi të përfundojë brenda datës 30.4.2001

Ky vendim hyn në fuqi menjëherë dhe botohet në Fletoren Zyrtare.

Kryeministri
Ilir Meta       




V  e n d i m
Nr.234, datë 13.4.2001

shpronësimin për interes publik të pasurive të paluajtshme, të cilat preken nga ndërtimi i segmentit rrugor “librazhd-qukës”, në territorin e qarkut të librazhdit

Në mbështetje të nenit 100 të Kushtetutës dhe të pikës 1, të nenit 5 e të neneve 20 dhe 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm, të pasurisë prone, private për interes publik”, me propozimin e Ministrit të Transportit, Këshilli i Ministrave

V E N D O S I:

1. Shpronësimin për interes publik të pasurive të paluajtshme, të pronave, të cilat që preken nga ndërtimi i segmentit rrugor “Librazhd-Qukës”, në territorin e qarkut të Librazhdit.
2. Shpronësimi bëhet në favor të Ministrisë së Transportit.
3.  Pronarët e pasurive të paluajtshme që shpronësohen, të kompesohen në vlerë të plotë, sipas masës së kompesimit përkatës, që paraqitet në tabelën, që i bashkalidhet këtij vendimi, me sipërfaqe të përgjithshme 10 660 m² tokë arë, 321.4 m² tokë truall, 5 objekte ndërtimi, 47 dru frutorë, vlerësuar këto në shumën e përgjithshme prej 9 074 000 (nëntë milionë e shtatëdhjetëekatër mijë) lekësh.
4. Fondi për kompesimin e pronarëve të shpronësuar, sipas pikës 3 të këtij vendimi, të përballohet nga buxheti shtetit i vitit 2001, në zërin “Shpronësime”, miratuar për Ministrinë e Transportit   .
5. Shpronësimi të përfundojë brenda datës 30.5.2001

Ky vendim hyn në fuqi menjëherë dhe botohet në Fletoren Zyrtare.

Kryeministri
Ilir Meta       

V e n d i m
Nr. 293, datë 12.5.2001

MIRATIMIN E MARRëVESHJES Së BASHKëPUNIMIT Në FUSHËN E MJEKËSISË VETERINARE, NDËRMJET QEVERISË SË REPUBLIKËS SË SHQIPËRISË DHE QEVERISË SË SHTETIT TË IZRAELIT 

Në mbështetje të nenit 100 të Kushtetutës, dhe të neneve 17 dhe 23, të ligjit nr.8371, datë 9.7.1995, “Për lidhjen e traktateve dhe marrëveshjeve ndërkombëtare”, me propozimin e Kryeministrit, Këshilli i Ministrave 

V E N D O S I:

Miratimin e marrëveshjes së bashkëpunimit në fushën e mjekësisë veterinare, ndërmjet qeverisë së Republikës së Shqipërisë dhe qeverisë së shtetit të Izraelit.

Ky vendim hyn në fuqi pas botimit në “Fletoren zyrtare”.

 

KRYEMINISTRI

Ilir Meta





V e n d i m
Nr. 294, datë 12.5.2001

MIRATIMIN E MARRëVESHJES Së BASHKëPUNIMIT Në FUSHËN E KARANTINËS DHE TË MBROJTJES SË BIMËVE, NDËRMJET QEVERISË SË REPUBLIKËS SË SHQIPËRISË DHE QEVERISË SË SHTETIT TË IZRAELIT 

Në mbështetje të nenit 100 të Kushtetutës, dhe të neneve 17 dhe 23, të ligjit nr.8371, datë 9.7.1995, “Për lidhjen e traktateve dhe marrëveshjeve ndërkombëtare”, me propozimin e Kryeministrit, Këshilli i Ministrave 

V E N D O S I:

Miratimin e marrëveshjes së bashkëpunimit në fushën e karatinës dhe të mbrojtjes së bimëve , ndërmjet qeverisë së Republikës së Shqipërisë dhe qeverisë së shtetit të Izraelit.

Ky vendim hyn në fuqi pas botimit në “Fletoren zyrtare”.

 

KRYEMINISTRI

Ilir Meta






